Beckett er ute av stand til å finne en advokat som er villig til å representere ham, og han må være sin egen advokat. Miller oppdager tilfeldigvis Beckett på et bibliotek. En bibliotekar kunngjør at han har funnet en bok om aids, og de andre på biblioteket begynner først å stirre på Beckett før de trekker seg vekk fra ham. Bibliotekaren antyder at Beckett burde trekke seg tilbake til et privat rom. Miller ombestemmer seg, og han går med på å ta saken. Sjefen av firmaet som Beckett fikk sparken fra, Charles Wheeler, bekymrer seg for skaden søksmålet kan gjøre for firmaets omdømme. Da saken kommer for retten, påstår Wheeler at Beckett var inhabil, og at han bevisst hadde forsøkt å skjule sin tilstand for kollegaene. Forsvaret antyder flere ganger at Beckett selv var skyld i sykdommen gjennom sin promiskuitet, og at han derfor ikke var et offer.